امریکا قوشمه ایالت لریده گی برچه حکومت لر و عموماً آلیب قره گنده غرب دنیا سی نینگ اساسی هدفی مصر ده برقرار لیک نینگ تامین ایتیلیشیدن عبارت بولیب کیلگن.  اوشبو سیاست انور سادات نینگ جمهوررئیس لیگی دوریده مصر نینگ غرب اتفاقی تامان سیلجیب کیتگن کوندن بیری خودی منه شونده ی دوام ایتیب کیلماقده.  مصرده برقرارلیک نینگ تامین ایتیلیشی گه تیگیشلی اوشبو سیاستلر, اولکه ده گی اوتوریته لرنینگ آلیب باریتگن سیاست لری و انسان حق لری اخلال لری گه قرشی عکس العمل کورستمسلیک گه هم سبب بولماقده.  اوشبو دایره ده, غرب دنیا سی مصر ده ایلک مراتبه دموکراتیک سیلاو لر بیلن اقتدار گه کیلگن جمهوررئیسی محمد مرسی نینگ میلادی ۲۰۱۳ نچی ییلی جولای آییده قانلی بیر کودتا بیلن اقتدار دن اوزاق لشتریلیشی گه قرشی عکس العمل کورستمه دی. شونده ی قیلیب غرب دنیا سی نینگ مصرده بیر کون نینگ اوزیده یوزلب مظاهره چی نینگ جان بیریشی, اون مینگلب انسان نینگ اوشله نیشی و یوزلب کیشی نینگ ایسه اعدام ایتیلیشی گه عکس العمل کورستمه گن لیگی کوریندی.  شوباعث دموکراتیک یوللر بیلن کوره ش آلیب باریش گه حرکت ایتیشی گه قره مسدن, اخوان المسلمین هم تروریست اوله راق اعلان ایتیلدی و همده موجودیتی نینگ یوق ایتیلیشی اوچون حربی رژیم نینگ باسیمی گه دوچ کیلیب قالدی.
جنرال عبدالفتاح السیسی باشچی لیگیده گی کودتا تیزیمی, اخوان المسلمین نینگ فعالیت لری نینگ توخته تیلیشی آرتیدن مصرده گی برچه دموکراتیک نادولت تشکیلات لر نی هدف قیلیب آلدی.  برقرار لیک نینگ تامین ایتیلیشی بهانه سی بیلن لیبرال و چپ گرا نادولت تشکیلات لر هم باسیم گه دوچ کیلیب قالماقده.  جنوری آیی نینگ ۲۵ نچی کونی انقلابیده فعال رول اوینه گن اپریل آیی نینگ ۶ نچی کونی حرکتی نینگ اساسی چیسی احمد ماهر و فعال کیشی لر دن بیری بولگن اعلا عبدالفتاح نینگ قمه لیشی موجود تیزیم نینگ اینگ کیچیک بیر اوپوزسیون گه هم تحملی نینگ بولمه گن لیگینی کورستماقده.  حتی السیسی رهبریتی نینگ باسیم سیاست لری نینگ میلادی ۲۰۱۱ نچی ییلیده عرب بهاری مظاهره لری نتیجه سیده اقتداردن اوزاق لشتیریلگن مصر نینگ سابق جمهوررئیسی حسن مبارک دن هم اوتیب کیتگن لیگی کورینماقده.
السیسی رهبریتی نینگ, نادولت تشکیلات لر گه قره تیلگن کونساین آرتیب باریتگن باسیم لری نینگ برقرار لیک نینگ اورنه تیلیشی اورنیگه, حقیقت ده تیسکری بیر نتیجه بیریتگن لیگی کوزگه تشلنماقده.  شونده ی قیلیب مصرده اوزاق بیر مدت کیین جنجال لر و برقرار سیزلیک نینگ آرتیب کیتیشی احتمالی جوده یوکسک.  اوپوزسیونگه قرشی قیلینیتگن باسیم لر اوشبو مخالفلر نینگ بوندن هم قتتیق بیر سیاست آلیب باریشی گه سبب بولماقده.  خودی منه شوو وضعیت نینگ اوزی ایسه جمعیت ایچیده افراطی لیک نینگ تشویق ایتیلیشی گه سبب بوله دی.  محمد مرسی نینگ کودتا نتیجه سیده اقتدار دن اوزاق لشتیریلیشی آرتیدن اینیقسه سینا ده تروریستیک فعالیت لرنینگ آرتیب کیتگن لیگی اوشبو ادعا نینگ دلیلی نی تشکیل ایتماقده. القاعده دن اجره لیب داعش گه قوشیلگن انصار بیت المقدس تشکیلاتی نینگ هم فعالیت لری و همده جنگری لری سانی نینگ آرتیب کیتگن لیگی کورینماقده.  عینی دمده روسیه نینگ یولاوچی طیاره سی نینگ هم اوشبو تشکیلات تامانیدن اوریلگن لیگی ادعا ایتیلماقده.
حاضرگی کونده میلادی ۲۰۱۱ نچی ییلیده بولگن لیگی دیک, ینگی بیر عصیان نینگ باشلب کیتیشی نینگ ممکن ایکن لیگی کورینماقده.  کونساین آرتیب باریتگن تروریستیک هجوم لر بهانه قیلینیب کیم ایکن لیگی گه قره مسدن برچه نادولت تشکیلات لر گه قرشی باسیم تطبیق ایتیلیتگن لیگی السیسی رهبریتی نی حمایه لیتگن برقسم انسان لرنینگ هم اوشبو رهبریت گه قرشی اوز ایشانچی نی قولدن بیریب قویشی گه سبب بولماقده.  شونده ی قیلیب السیسی رهبریتی, کودتا جریانیده حمایه سی نی کسب ایتگن کوپلب نادولت تشکیلات لرنینگ هم حمایه سی نی قولدن بیرماقده.  اوشبو موضوع نینگ اوزی السیسی رهبریتی گه مشروعیت معما سی یره تماقده.  مصر خلقی نینگ مظاهره قیلیش لری قبول قیلینگن ینگی قانون لر بیلن بویوک مقیاسده چیگره لنتریلیب قویلگن وضعیتده.  عینی دمده نادولت تشکیلات لرنینگ منبعی نینگ نیمه بولیشی گه قره مسدن, چیت ایل لر دن یاردم کسب ایتیشی ممنوع قیلینیب قویلدی.  جمهوررئیسی عبدالفتاح السیسی نادولت تشکیلات لر گه قرشی باسیم سیاست لری نی تورتینچی نسل اوروش اوله راق ناملنترماقده.  اوشبو موضوع نینگ معنی سی ایسه قوییده گیچه: خلق نینگ رهبر لری گه قرشی اوز ایشانچ لرینی قولدن بیریب قویش لری اوچون میدیا و نادولت تشکیلات لر ایریم شوم پلان لر قیلماقده.  باشقه چه قیلیب ایتگنده رسمی فکر لر دن تشقری باشقه برچه مفکوره لر دولت گه قرشی بیر حمله اوله راق بهالنتریلماقده.
حاضرگی کونده مصر رهبریتی, تروریزم و مخالف لرنینگ بوتونلی یوق ایتیلیشی, کورفز اولکه لریدن مصرگه میلیارد لب دالر نینگ کیلیشی اوچون زمینه یره تیلیشی و اقتصادی ریفورم لر یولی بیلن کیله جک گه تیگیشلی انسان لر گه مثبت پیام لر بیریلیشی دن عبارت اوچ اساسی موضوع توغری سیده باش قاتیرماقده.
بیراق, یوقاریده هم ایسله تیب اوتگن لیگی میز دیک, حاضرگی کون گه قدر بولگن تروریزم گه قرشی سیاست لر بحران لرنینگ ینه ده آرتیب کیتیشی گه سبب بولدی.  عینی دمده مالی جهتدن کورفز گه باغلیق بولیب قالگن لیگی ایسه, مصر نینگ بیر جاذبه مرکزی بولیشدن چیقیشی گه سبب بولگن وضعیتده.  ایندی اوشبو جهتدن آلیب قره گنده سعودی عربستان مصر نینگ اورنی نی آلماقده. ۲۰ میلیارد دالرلیک بیر یاردم بیلن قیزیل دینگیزده گی صنافیر و تیران ارال لری نینگ سعودی عربستان گه بیریلیشی, خلق آره سیده وطن توپراق لری نینگ ساتیلیتگن لیگی فکری نینگ پیدا بولیشی گه سبب بولرایکن, اوشبو وضعیت نینگ اوزی ایسه یوزلب کیشی نینگ نظارت آستی گه آلینیشی گه سبب بولگن مظاهره لر نینگ باشلب کیتیشی اوچون زمینه یره تدی.
عینی دمده اقتصادی جهتدن تورم نینگ کنترول آستی گه آلینیشی, ایش سیزلیک میزانی نینگ آزگینه بولسه هم توشیریلیشی و اقتصادی رواجله نیش نینگ آرتیشی کبی مثبت ینگی لیک لر هم یوز بیردی مصرده.  میلادی ۲۰۱۵ نچی ییلیدن بیری برق نینگ کیتیشی مشکلی هم بویوک مقیاسده ییچیلگن وضعیتده.  بیراق, اوشبو ایجابی ینگی لیک لرنینگ نفوس نینگ همه سی گه انعکاس ایتمیتگن لیگی کورینماقده.  عکسینچه عایدات میزانی آز بولگن کیشی لرنینگ وضعیت لری نینگ کونساین یامان له شیب باریتگن لیگی کوزگه تشلنماقده. شونده ی قیلیب مصر ده انسان لرنینگ کوپچیلیگی نینگ کونده ایککی دالر دن هم آز مقدار ده بیر عایدات گه ایگه ایکن لیگی کورینماقده.  عینی دمده مصرده ایریم اولیه مواد بیلن علاقه لی سبسایدی لرنینگ بیکار قیلینیشی گه تیگیشلی عکس العمل لرنینگ آرتیب کیتیشی هم کوتیلماقده.
مصر ده جوده یامان بیر وضعیت نینگ باشلب کیتیشی ممکن.  خودی منه شونده ی یامان بیر وضعیت نینگ حاکم بولمس لیگی اوچون مصرده گی سیاسی رهبریت نینگ مصر خلقی بیلن یقین له شیشی کیره ک. بونده ی بولمس لیگی تقدیرده, مصرده حقیقت دن هم جدی معما لرنینگ باشلب کیتیشی ممکن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
